Абай күні: Балалар түзеу мекемесінде онлайн іс-шара өтті
"Абай күні: Балалар түзеу мекемесінде онлайн іс-шара өтті" | "https://abai.kz/post/137754"
TITLE: Абай күні: Балалар түзеу мекемесінде онлайн іс-шара өтті
URL: https://abai.kz/post/137754
META: "Абай күні: Балалар түзеу мекемесінде онлайн іс-шара өтті" | "https://abai.kz/post/137754"
DATE: 10.08.2021
AUTHOR(s): Abai.kz
TOTAL WORDS: 154
TEXT: 2020 жылы Қазақстан Республикасы Үкіметінің Қаулысымен 10 тамыз Абай күні болып белгіленіп, еліміз бойынша қазақтың бас ақыны Абай Құнанбаевтың мұрасы кеңінен насихатталған болатын. Биыл  қазақтың жазба әдебиетінің негізін қалаған Абай Құнанбаевтың туғанына 176 жыл толды. Еліміз бойынша екінші жыл қатарынан атап өтілген мереке күні Алматы қаласы бойынша ҚАЖД ЛА-155/6 түзеу мекемесінде де ақын Абайға арналған онлайн іс-шара өтті. Алматы қалалық Жас Отан жастар қанатының үйлестірушілері жазалы балалар арасында ZOOM жүйесі арқылы «Бес нәрсеге асық бол» атты конференция ұйымдастырды. Онлайн басқосу кезінде үйлестіруші Бейбарыс Зарипов балалар колониясындағы жасөспірімдерді Абайдың өмірбаянымен таныстырып, оның ғибратты сөздерінің мән-мағынасын ашатын әңгіме өткізді. Сондай-ақ ол жазалы балаларды Абай өмірінен түрлі деректерге қанықтырып, сұрақ-жауап тәсілімен балалардың Абай туралы дүниетанымдарын арттырды. Өз кезегінде ЛА-155/6 түзеу мекемесінде жазаларын өтеп жүрген жасөспірімдер Абайдың өлеңдерін жатқа оқып, өз өнерлерін ортаға салды. «Абай күні»  атты мерекеде  жас әнші Тұрар Дүйсекеш Абай Құнанбаевтың сөзіне жазылған әндер орындап, кешке қатысушылардың көңілінен шықты. Алматы қаласы бойынаш ҚАЖ Департаменті Abai.kz
